Številka: 41102-4/2021/3

Datum: 4. 11. 2021

**PROGRAM**

**SOFINANCIRANJA MINISTRSTVA ZA OBRAMBO INVESTICIJ V LOKALNO JAVNO INFRASTRUKTURO V OBČINI KIDRIČEVO V LETU 2021, ZARADI OBREMENITEV, KI JIH POVZROČA DELOVANJE SLOVENSKE VOJSKE**

Program sofinanciranja Ministrstva za obrambo investicij v lokalno javno infrastrukturo iz sredstev državnega proračuna obsega investicijo, ki je povezana z uporabo lokalne javne infrastrukture na območju vadišča in strelišča Apače. Lokalna javna infrastruktura je zaradi uporabe s strani Slovenske vojske bistveno bolj obremenjena, kot zaradi uporabe s strani lokalne skupnosti. Ministrstvo za obrambo bo sodelovalo pri projektu Modernizacije lokalne ceste LC 165 051   
Apače – Trnovec.

Medsebojno sodelovanje v občini Kidričevo se zaradi uporabe lokalne javne infrastrukture s strani Slovenske vojske ureja za 1 letno obdobje in sicer se izvaja v letu 2021.

Program temelji na sklenjenem Dogovoru o urejanju razmerij glede uporabe in upravljanja vojaške infrastrukture na območju občine Kidričevo ter ureditvi drugih medsebojnih razmerij   
št. 411-6/2021-1 z dne 20. 6. 2021(MO), oz. 410-42/2021 z dne 20. 6. 2021 (Občina Kidričevo).

V letu 2021 je predvideno iz državnega proračuna sofinanciranje projekta v občini Kidričevo, Modernizacija lokalne ceste LC 165 051 Apače – Trnovec, v višini do 100.000,00 evra za izvedbo razširitev obstoječega vozišča, sanacijo zgornjega ustroja lokalne ceste, ureditev odvodnjavanja meteornih vod in postavite prometne signalizacije ter sofinanciranje nakupa novih gasilskih vozil v višini 10.000,00 evra.

Izvedba projekta Modernizacija lokalne ceste LC 165 051 Apače – Trnovec je nujna zaradi:

* zmanjšanja tveganja za prometne nesreče,
* izboljšanje varnosti v cestnem prometu,
* znižanje stroškov vzdrževanja ceste,
* izboljšanje dnevne mobilnosti in dostopnosti,
* zmanjšanje emisij hrupa in škodljivih vplivov na okolje,
* izboljšanje okoljske varnosti z ureditvijo odvodnjavanja,
* hitrejši dostop in učinkovitejšo izvedbo gasilske intervencije v primeru požarov v naravnem okolju,

kar bo zagotovilo potrebno ustrezno višjo stopnjo potrebne prometne varnosti.

Osnova za sofinanciranje so sporazumno določeni kriteriji za ugotavljanje deležev vlaganja finančnih sredstev za financiranje rekonstrukcije infrastrukturnih objektov v uporabi Občine Kidričevo in Ministrstva za obrambo, št. 411-6/2021-8 z dne 28. 9. 2021 (MO), oz. 430-6/2021 z dne 9. 9. 2021 (Občina Kidričevo). Ocenjena vrednost investicije Modernizacija lokalne ceste LC 165 051 Apače – Trnovec, ki se nahaja v občini Kidričevo je skupaj 127.417,61 evra, dejanska vrednost investicije bo določena na osnovi dosežene najugodnejše cene izbranega izvajalca na javnem razpisu, pri čemer je višina sofinanciranja, na podlagi sporazumno določenih kriterijev, 78,50 % (MO), vendar ne več kot 100.000,00 evra: 21,50 % (Občina Kidričevo) določeno na podlagi zgoraj navedenih sporazumno določenih kriterijev na podlagi sedanje in predvidene uporabe ter pomenu uporabe infrastrukturnega objekta.

Modernizacija namenskega javnega objekta lokalne javne infrastrukture bo izvedena po postopkih in določbah Zakona o javnem naročanju. Postopke bo, kot investitor vodila Občina Kidričevo, pod nadzorom Ministrstva za obrambo. Ministrstvo za obrambo bo na podlagi izvedenih del plačalo dogovorjeni delež investicij občini po predložitvi dokazil o izvedbi investicij oziroma izvedbi in plačilu del. Plačilo sofinanciranja bo Ministrstvo za obrambo izvedlo s plačilom, sofinanciranja iz državnega proračuna.

Način plačila bo Ministrstvo za obrambo opredelilo v pogodbi o sofinanciranju, ki jo bo na podlagi sprejetega Programa sofinanciranja Ministrstva za obrambo investicij v lokalno javno infrastrukturo v letu 2021 v občini Kidričevo, zaradi obremenitev, ki jih povzroča delovanje Slovenske vojske, sklenilo z upravičencem sofinanciranja.